CELEX: 62018CN0447
Language: fi
Date: 2018-07-09 00:00:00
Title: Asia C-447/18: Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 9.7.2018 – UB v. Generálny riaditeľ Sociálnej poisťovne Bratislava

17.9.2018   
            
            
               FI
            
            
               Euroopan unionin virallinen lehti
            
            
               C 328/28
            
         
      Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 9.7.2018 – UB v. Generálny riaditeľ Sociálnej poisťovne Bratislava
      (Asia C-447/18)
      (2018/C 328/37)
      Oikeudenkäyntikieli: slovakki
      
         Ennakkoratkaisua pyytänyt tuomioistuin
      
      Najvyšší súd Slovenskej republiky
      
         Pääasian asianosaiset
      
      
         Kantaja: UB
      
         Vastaaja: Generálny riaditeľ Sociálnej poisťovne Bratislava
      
         Ennakkoratkaisukysymys
      
      Voidaanko sosiaaliturvajärjestelmien yhteensovittamisesta 29.4.2004 annetun Euroopan parlamentin ja neuvoston asetuksen (EY) N:o 883/2004 (1) 1 artiklan w alakohtaa sekä 4 ja 5 artiklaa, luettuna yhdessä Euroopan unionin perusoikeuskirjan 34 artiklan 1 ja 2 kohdan, joissa turvataan oikeus sosiaaliturvaetuuksiin ja sosiaalisiin etuihin, kanssa, tulkita pääasian olosuhteissa siten, että ne ovat esteenä sellaisen kansallisen säännöksen soveltamiselle, jonka perusteella slovakialainen sosiaaliturvalaitos, joka arvioi urheiluedustajan vanhuuseläke-etuuteen lisättävän tuen edellytystä, pitää perusedellytyksenä tuen hakijan kansalaisuutta, vaikka kansalliseen lainsäädäntöön sisältyy myös toinen lakisääteinen edellytys eli osallistuminen oikeudellisten edeltäjien, mukaan lukien Tšekkoslovakian sosialistisen tasavallan, maajoukkueeseen?
      
         (1)  EUVL 2004, L 166, s. 1.